NoeFlandre/osm-polygon-wikidata-only huggingface dataset:
Летњиковац Шулхо Вебера

Летњиковац Шулхо Вебера се налази у Падеју, насељеном месту на територији општине Чока. Зграду је изградио Шулхо Вебер у првој половини 19. века. Архитектура Летњиковац је мањи приземна грађевина изгужене правоугаоне основе, а налази се изван насеља у парковском окружењу. На сердишњем делу главне фасаде је наглашен портик са кровом који носе четири зидана стуба. У средини се налази стилизовано степениште са оградом од кованог гвожђа. На згради се налази масивно мансардно кровиште једноставних линија и површина, за које се претпоставља да је у новије време реконструисано. Ритмично поређани прозорски отвори са лучним завршецима, једноставна фасада, као и угаони пиластер и поткровни венац, указују на одлике јасног класицизма. Овај стил архитектуре је карактеристичан за прву половину 19. века. Данас, летњиковац је у приватном власништву и евидентирано је културно добро. Види још Списак двораца у Србији Референце Спољашње везе „Dvorci u Vojvodini”. Dvorci. Приступљено 10. 1. 2020.
ОМШ „Петар Коњовић” Београд

Основна музичка школа „Петар Коњовић” се налази на Вождовцу, у Београду. Име носи по српском композитору Петру Коњовићу. Историјат Основна музичка школа „Петар Коњовић” је током своје историје неколико пута мењала адресу, а на садашњу локацију смештена је 1985. године. Почела је са самосталним радом школске 1979/80. године. О школи Данас школа има три издвојена одељења: при основној школи „Карађорђе” у Београду, при основној школи „Јелица Миловановић” у Сопоту и Основној школи „22. октобар” у Сурчину, која броји преко 900 ученика и око 80 професора стручних предмета. Школа је једна од најбоље рангираних основних школа по броју освојених награда у Србији. Референце Спољашње везе Званични веб-сајт ОШ „Петар Коњовић” на сајту Едукација
ОШ „14. октобар” Обреновац

ОШ „14. октобар” Обреновац је основана 1875. 1990. школа добија зграду у којој се и данас налази. Историја Основна школа „14. октобар“ у Баричу постоји већ 131 годину. На прослави прве годишњице баричке цркве, 14. октобра 1875. године, Барич је добио и своју прву школу. У темеље, зидове и под баричке цркве узидан је дио материјала Драгутиновог манастира Свети Христофор од кога су 1824. године Палежани себи саградили цркву, а преостали материјал упутили Баричу, заједно са иконостасом који је припадао топчидерској цркви, а био поклон кнеза Милоша Обреновића тадашњем Палежу, садашњем Обреновцу. Црква бива саграђена 1874. године. Следеће године саграђена је и школа. О школи Настава се одвија у двије смјене. У школи је организиван продужени боравак за ученике. У склопу ваннаставних активност организован је рад секција: саобраћајна, географска, еко-планинска секција и драмска радионица. Референце Спољашње везе Званичан сајт Архивирано на веб-сајту Wayback Machine (28. децембар 2019)
ОШ „Ђуро Стругар” Нови Београд

Основна школа „Ђуро Стругар“ једна је од школа на Новом Београду. Налази се у новобеоградском Блоку 37 на адреси у Милутина Миланковића 148. у мирном и средишњем делу насеља. Опште информације Школа се простире на површини од 4500 m2, а настава се изводи у 22 учионице од чега је 10 класичних учионица и 10 кабинета. Школа поседује салу за физичку образовање, библиотеку са читаоницом, као и велико школско двориште са видео надзором и интерфоном. Део дворишта је травнати терен. У школи се изводи и инклузивна настава, а постоји и програм продуженог боравка. У августу 2019. године у медијима се појавила информација да се школа затвара и да ће се ђаци пребацити у у школу „Ратко Митровић”, али до тога није дошло. Историјат Школа је основана на Палилули и налазила се између улица Јаше Продановића, Здравка Челара и Браће Грим. Одлуку о основању школе донео је народни одбор града Београда на седници која је одржавана 5. октобра 1954. године. Школска зграда је имала дванаест учионица и седам мањих помоћних просторија. Још након отварања школа је имала проблема са простором, па се он проширивао. Први директор школе био је Ђуро Суботин, а у њој су радили професори Теодорсић Вера, Шошкић Марко, Емилија Ђаковић, Мира Ратајац, Јованка Играшанац и други. Након што се број ученика повећао, решењем Скупштине града Београда донетом 24. априла 1969. године, школски колектив пресељен је након петнаест година рада у нову зграду у Блоку 37 у улицу Трећи булевар (данас ул. Милутина Миланковића). У новој згради из 1969. године већи део ученика чинила су деца војних лица која су дошла из различитих крајева СФРЈ. У то време школа је имала доста ученика па је радила у три смене, највише у школској 1971/1972. години са укупно 1736 ђака у 56 одељења. Након завршетка школске 1971/1972. године из школе је издвојен један део ученика и наставника и они су прешли у школу „Ратко Митровић”, која се налази у непосредној близини, у Блоку 38. Током деведесетих година школска зграда је пропала, а реновинарана је почетком двехиљадитих година. Школа носи назив по Ђури Стругару, (Метеризи, код Цетиња, 9. мај 1912 — Београд, септембар 1941), адвокатском приправнику, учеснику Народноослободилачке борбе и народном хероју Југославије. Види још Блок 37 Градска општина Нови Београд Списак школа на Новом Београду Референце Спољашње везе Званични веб-сајт ОШ „Ђуро Стругар“ Нови Београд на сајту planplus.rs
ОШ „Јанко Веселиновић” Београд

Основна школа „Јанко Веселиновић” једна је од основних школа на Вождовцу, једној од градских општина Београда. Назив је добила по чувеном српском књижевнику – Јанку Веселиновићу. Историјат Школа је основана 1852. год. на Дорћолу. Била је то прва школа у том делу града коју су похађали само дечаци различите националности. Била је смештена у приземну зграду и имала је само четири одељења. Нова школска зграда саграђена је 1893. Добила је назив „Српска краљевска школа - Дунавски крај“ или краће „Дорћолска школа“. Тек 1927. променила је назив захваљујући управитељу школе Богдану Васићу, који је предложио Министарству просвете да школа носи име Јанка Веселиновића. Јанко је често долазио у дорћолски крај, те је то био начин да се сачува сећање на овог књижевника. За време окупације школа нема име. Тек 1959. године враћен је назив Јанко Веселиновић које и установа данас носи. У знак сећања на његово стваралаштво у школи су установљени „Јанкови дани“ који трају од 10. до 15. маја. Данашња школска зграда отворена је 1969. и у њу је прешао цео колектив из старе школе са Дорћола. О школи Школу данас похађа 902 ученика, смештених у 37 одељења. Школу чине два објекта. У централној згради су кабинети за музичку културу, информатику, физику, хемију, ликовну културу, продужени боравак, одељенске учионице, зборница, канцеларије и пекара. У другој згради налази се фискултурна сала, кабинет за техничко образовање и зубна амбуланта. Школа има 81 запосленог и укључени су на различите начине у наставни процес. Настава за ученике одвија се у две смене. Прва смена од 8:00 – 13:20 , а друга од 13:00 (I –IV) односно 14:00 часова до 19:15 часова (V – VIII). Смене се мењају седмично. У школи ради продужени боравак организован у 4 групе: за ученике првог и другог разреда. Ученици имају могућности да учествују у различитим секцијама – литерарна, ликовна, драмска, шаховска, еколошка, географска. Референце Спољашње везе Званични веб-сајт ОШ „Јанко Веселиновић” на сајту Едукација ОШ „Јанко Веселиновић” на сајту Јутјуб Приче са дорћолске мансарде: Дорћолска основна школа или Српска краљевска основна школа - „Дунавски крај”
ОШ „Јајинци” Београд

ОШ "Јајинци" је школа која се налази у Београду у градској општини Вождовац, почела са радом 1915. године, као четвороразредна, и радила је по кућама богатијих сељака, да би послe неколико прекида успоставила какву-такву документацију и финасирала се из државне касе и од закупа земљишта, које је добила од донатора и становника Јајинаца. Историја Према сачуваном записнику из 1919. године може се видјети да је тадашњи учитељ био Велимир И. Јовић, за кога се претпоставља да је радио и претходних година. Учитеља Јовића је 1922. године наслиједила Наталија Михајловић, која је половином 1923. године почела заједно са Школским одбором да прикупља добровољне прилоге за градњу школске зграде. Прилози су прикупљани до краја 1926. године, да би настава у новој згради почела наредне, 1927. године. У архиви школе сачувана је књига добровољних прилога за градњу школе. Донацијама, добровољним прилозима и радом мјештана и пријатеља села, школске 1926/27. године започета је градња школе у Раковици селу. Зграда је завршена наредне, 1928. године и имала је једну учионицу, канцеларију и учитељски стан. Из архивске грађе, Уписнице раковачке школе, школске 1920/21. школу у овом месту похађају 43 ученика. Одјељења је формирао и школом управљао Василије Вукомановић. О школи Школа овај назив "Јајинци" носи од 1965. по историјском мјесту у којем је стрељано 80000 људи у Другом свјетском рату. Шкокла ради у 2 објекта које припадају матичној школи у Јајинцима, а једно је издвојен одјељење у Раковица селу. У оквиру ове школе ради и једно спецјиално одјељење за лако ментално обољелу дјецу. Основна школа "Јајинци" налази се у истоименом насељу у улици Илије Петровића 12, на самој ивици Спомен парка "Јајинци", на падинама Торлака, отприлике на пола пута Авала–Београд. Од центра Београда удаљена је нешто мање од 8 километара. Данас школа ради у три објекта укупне површине 2093 м2. Мања зграда у Јајинцима, изграђена 1927. године, површине је 242 м2, док већа зграда, изграђена 1965. године, има површину од 1611 m2. Школски објекат у Раковици селу површине је 240 m2. Школа покрива двије мјесне заједнице, Јајинци и Раковица село, које припадају ужем подручју Београда. Референце
ОШ „Јелена Ћетковић” Београд

ОШ „Јелена Ћетковић” налази на Звездари, једној од градских општина Београда. Добила је име по револуционарки, борацу за права жена, учесници Народноослободилачке борбе и народном хероју Југославије, Јелени Ћетковић. Школа је основана 1961. године. Историја Школска зграда је подигнута на терену бившег дјечијег вртића. Њена изградња је завршена септембра 1961. године, а у новембру исте године школа је добила и своје двориште. На почетку свог рада школа је имала 487 ученика. Нова школска зграда сазидана је у дворишту постојеће школе 1973. године. Опис школе Ову школу похађа око 1100 ученика. У школи ради 64 наставника библиотекар, педагог и психолог. Данас школа има 12 учионица и 17 кабинета, мултимедијалну учионицу, практикум за природне науке, свечану салу, фискултурну салу итд. Учениицима је на располагању велики број секција као што су: драмска, математичка, новинарска итд. Познати ђаци Уликс Фехмију Референце Спољашње везе Званични веб-сајт
ОШ „Јефимија” Обреновац

Основна школа „Јефимија” налази се у Обреновцу и спада у ред млађих школа. Школа носи име по монахињи и супруги Угљеше Мрњанчевића, Јефимији. О школи Основна школа „Јефимија” основана је 25.05.2004. године одлуком Скупштине града Београда као установа за обављање делатности у области образовања и васпитања. Школа је четврта градска школа на подручју општине Обреновац и налази се између насеља Ројковац и Сава. Већина ученика долази из околних градских насеља, али има ученика и из околних сеоских средина; Забрежја, Кртинске, Уроваца, Младости, Ратара, Барича, Мислођина… Настава се одвија у пространој згради која располаже са 38 учионица, при чему свака има припремну просторију. За старије разреде, настава је кабинетска. Школска зграда има фискултурну салу, салу за свечаности, кухињу, велику трпезарију и просторије за продужени боравак (који похађају ученици од 1. до 4. разреда). У згради се налази и стоматолошка амбуланта. Око школе су уређени спортски терени за фудбал и кошарку. У ближој и даљој околини школе налазе се културне знаменитости и природне погодности које се могу искористити за потребе реализовања појединих облика наставе: близина три реке (Сава, Колубара, Тамнава), градски парк, излетиште Забран, отворени и затворени базени, Дом културе, градска библиотека. Поред редовне наставе, ученици се могу укључити у бројне секције и остале слободне активности. Подаци о успеху ученика 8. разреда у овој школи показују да су они међу најуспешнијим. Школа је једна од ретких школа Београда, а једина градска школа општине Обреновац, у којој се редовна настава одвија у једној смени, преподневној, која почиње у 7:30 часова. Ученици уче два страна језика: енглески, од првог разреда, и немачки, који се учи од петог разреда. Ученици у оквиру изабраног спорта имају могућност да уче и тренирају пливање, рукомет, одбојку, кошарку, бадминтон и стони тенис. Школа прославља Дан Светог Саве и Дан школе истог дана, односно 27. јануара. Референце Спољашње везе Званични веб-сајт Основна школа „Јефимија” на сајту Едукација
ОШ „Јован Дучић” Нови Београд

Основна школа „Јован Дучић” једна је од основних школа на Новом Београду. Име носи по познатом српском писцу, песнику и дипломати, Јовану Дучићу. Историјат Идеја о оснивању школе потекла је из 1940. године. Коначно, настава почиње да се одвија од 1967. године. Првобитни назив школе био је у складу са временом у коме је изграђена, па је дуго година школа носила име тадашњег председника Јосипа Броза Тита. Променом друштвених околности, промењено је и име школе, те она од 16. марта 1992. године носи име великог песника, дипломате и светског путника Јована Дучића. О школи Зграда има укупну површину од 50.261 метара квадратних. Установа располаже фискултурном салом, библиотеком и радионицама. Школу похађа 631 ученик распоређених у 28 одељења, а у истој ради 70 радника. Страни језици који се уче у школи су енглески, као обавезни, и руски или француски као изборни језици. У школи је организован и продужени боравак у коме је омогућено, необавезно, учење италијанског језика. Референце Спољашње везе Званични веб-сајт Званична Фејсбук страница Основна школа „Јован Дучић“ на сајту Едукација
ОШ „Бановић Страхиња” Чукарица

ОШ „Бановић Страхиња“ једна је од основних школа у Чукарици, у насељу Баново брдо. Основана је 1964. године, а налази се у улици Кнеза Вишеслава 15. Историјат Одлуком Скупштине општине Чукарица, на заједничкој седници Општинског већа и Већа радних заједница, 14. јула 1964. године, у циљу растерећења основних школа на Бановом брду основана је нова школа. У прво време школа носи назив „Основна школа у Улици кнеза Вишеслава". На почетку школске 1964/65. године имала је 942 ученика, распоређених у 28 одељења. Касније, у току школске године, формирано је још једно одељење, па је тако укупно било 29 одељења на почетку рада школе. Скупштина општине Чукарица на својој седници од 19. маја 1965. године донела је решење о промени назива школе. Од тога дана школа носи назив Основна школа „Бановић Страхиња", а 19. мај се слави као Дан школе. Име школе Школа носи име по јунаку народних песама Бановић Страхињи. Не може се рећи која се историјска личност крије под тим именом. Претпоставка је да је то био зетски господар Ђурађ Страцимировић Балшић, зет кнеза Лазара, који је владао од 1386. до 1404. године. По народном предању драгачевског краја потомци Страхињића Бана су Страхињићи, најстарија и највећа породица у селу Дљину. Народна песма везује Бановић Страхињу за место Бањска „крај Косова“ и за чувени манастир, задужбину краља Милутина и његове мајке Јелене из 14. века, која се налази на десној обали Бањске. Школа данас Школски простор (укључујући и фискултурну салу са пратећим простором), смештен је у једном функционалном објекту, чија укупна површина износи 4.038 м2. Поред одговарајућег простора школа има асфалтирано двориште са спортским теренима површине 2.404 м2 и Горански парк у шуми површине 16.033 м2. Површина целокупног комплекса износи 18.000 м2. Школски простор задовољава потребе наставног особља и ученика. Од почетка школске 2011/12. године у рад је укључена дигитална учионица капацитета 26 радних места и са једном интерактивном таблом, у којој се одвија настава информатике. Остале интерактивне табле користе се у кабинетима за историју и географију, хемију и физику и биологију. Разредна настава се изводи у учионицама, а предметна настава у специјализованим учионицама и кабинетима: десет учионица за разредну наставу два кабинета за српски језик два кабинета за математику један кабинет за физику и хемију два кабинета за страни језик (један фоно-кабинет) један кабинет за географију и историју један кабинет за ликовну и музичку културу један кабинет за биологију два кабинета за ТИО кабинет за информатику (дигитални кабинет) свечана сала две летње учионице једна фискултурна сала; Види још Бановић Страхиња Референце Спољашње везе Званични веб-сајт ОШ „Бановић Страхиња” на сајту planplus.rs Бановић Страњиха, песма српске епске народне поезије на Јутјубу. OŠ “Banović Strahinja” – Čukarica (Beograd)
ОШ „Бора Станковић” Београд

ОШ "Бора Станковић" Београд се налази у Београду у градској општини Вождовац. Садашњи назив носи по писцу српског реализма Бори Станковићу. Историја Због све већег раста становништва у насељу Горњи вождовац ("Предграђе Краљице Марије") расла је потреба да је неопходно омогућити дјеци из насеља да похађају школу у свом крају умјесто да путују до околних школа гјде није било довољно мјеста за велики број нових ђака. Настојања и иницијативе уродиле су плодом, па је 1929. године ријешено да се у Предграђу Краљице Марије оснује нова школа. Одлука о оснивању званично је објављена рјешењем Министарства просвјете, од 18. фебруара 1930. године. Добила је име као и само насеље "Краљица Марија". По тадашњем образовном систему била је четворогодишња. О школи Ова школа посједује 31 учиониицу, 2 лабораторије, 7 кабинета, фискултурну салу, 2 учионице за наставу техничког образовања, читаоницу и библиотеку, свечану салу, зборницу, 4 канцеларије, кухињу, трпезарију, 3 помоћне просторије и зубну амбуланту са пратећим простором. Од страних језика уче се енглески и њемачки. За ученике првих и других разреда организован је продужени боравак. Референце
ОШ „Борислав Пекић” Нови Београд

Основна школа „Борислав Пекић“ је релативно нова основна школа која се налази у новобеоградском насељу Бежанијска коса. Име носи по једном од најзначајнијих српских књижевника 20. века, Бориславу Пекићу. Историјат Године 1986. урађен је пројекат за изградњу школске грађевине. Притом је двапут постављен камен темељац. Датума 28.9.2001, Министарство просвете је склопило уговор са Републичком дирекцијом за обнову о суфинансирању радова. На пролеће 2001. започета је интензивна изградња, а 12. јула 2002. је школа и званично добила име „Борислав Пекић”, на предлог СО Нови Београд. Исте године, 12. августа, почео је упис деце у школу, а школа је започела са радом следечег месеца, односно 13. септембра. Колектив и наставна средства пренети су из затворене основне школе „Владимир Иљич Лењин”. О школи Школу похађа око 1.500 ученика, размештених у 44 одељења, а настава се одвија у две смене. Верује се да ће број ученика временом расти, будући да се насеље Бежанијска коса интензивно насељава. Настава се одвија у 16 класичних учионица, 19 кабинета, фискултурној сали и отвореним теренима у склопу школе. Ученици имају могућност да бирају један од четири страна језика који ће учити: енглески, немачки, француски, руски. Референце Спољашње везе Званични веб-сајт Архивирано на веб-сајту Wayback Machine (25. децембар 2019) Основна школа „Борислав Пекић“ на сајту Едукација
ОШ „Бошко Буха” Београд

ОШ „Бошко Буха” Београд је школа која се налази у Београду, градској општини Звездара. Добила је име по учеснику Народноослободилачке борбе, пиониру и борцу-бомбашу Друге пролетерске бригаде и народном хероју Југославије Бошку Бухи. Основана је 1963. године. Историја Школа је настала послије реформе школства гдје су специјалне школе постале интегрални дио школског система тако што су се од специјалних одјељења при редовним школама формирале специјалне школе. Због недостатка простора, настава се одвијала на двије локације; у основној школи „Филип Вишњић” са шест одјељења и у основној школи „Драгица Правица” са четири одјељења. Септембра 1963. године школа коначно добија сопствени простор, у приземљу школе „Вељко Дугошевић”, у улици Милана Ракића број 41. Наредне године тачније 17. јануара 1964., школа је постала права образовно-васпитна установа, када је и добила име под којим је и данас – „Бошко Буха”. Адаптацијом школске зграде у улици XXI дивизије број 31, школа "Бошко Буха" је постала мјесто где су се могли одвијати сви облици васпитно-образовног рада. Касније су отворена и истурена одељења у приградским насељима, праћена почетком рада продуженог боравка 1972. године. Опис школе Од 2009/2010. године, школа "Бошко Буха” ради по редовном плану и програму прилагођеним сваком ученику. Такође, од исте године постоји мобилни тим који ради при редовним школама, а од 2012/2013. прераста у тим за подршку дјеци са сметњама у развоју у редовним школама. Овај тим представља организациони облик преко кога се пружа стручна подршка наставном процесу редовне школе од стране дефектолога школе за образовање ученика са сметњама у развоју. Дефектолози пружају своју помоћ и подршку, која се огледа у саветодавно-инструктивном и корективном раду са ученицима, наставницима и стручним сарадницима, родитељима ученика и учествовањем у раду стручне службе и Стручног тима за инклузију редовне школе, током цијеле школске године. Школа својим ученицима пружа и ваннаставне активности као и секције (еколошка, ликовна, луткарска, текстилна, спортска и техничка). Референце Спољашње везе Званични веб-сајт
ОШ „Бранислав Нушић” Београд

ОШ „Бранислав Нушић” је школа која се налази у Београду, у општини Вождовац у Заплањској улици 45. Основана је 1935. године и носи име по Браниславу Нушићу, српском књижевнику, писцу романа, драма, прича и есеја и комедиографу. Историјат Иницијативу за изградњу школе, подршку и помоћ упутио је лично Бранислав Нушић. Градња је почела 1934. године, а завршена је углавном добровољним радом мештана, 1935. године. Први школски час у школи одржан је 18. октобра 1935. године. У част и захвалност Нушићу, школа носи његово име, а дан школе је 8. октобар, уједно и дан његовог рођења. Током почетка рада школе, она је имала 7 одељења и 28 ученика. Након изградње насеља Сива Стена, Браће Јерковић, Медаковић, у периоду од школске 1956/57. до 1985/86. године, школа је имала 55 одељења и преко 2000 ученика. Галерија Референце